عمر سمره

عمر شريف سمرة  ( اتولد 11 اغسطس 1978 ) ، اول مصرى و اصغر شخص من الشرق الاوسط يوصل قمة جبل الايفيريست ( 17 مايو 2007 ) و يتسلق جبال الالب و الاندين و جبال تانيه و هو كمان اول مصرى يوصل قمة جبل " كارستينز بيرامد " فى إندونيسيا ( مايو 2009 ) . عمر سمره درس فى مدرسة الالسن فى القاهره و اتخرج من كلية اقتصاد الجامعه الامريكيه فى القاهره ( 2000 ) ، و أخد ماجستير فى ادارة الاعمال من مدرسة لندن لإدارة الاعمال ( 2007 ) و كتب عن اسفاره و مغامراته حولاين العالم.

بدأ عمر سمره يمارس الرياضه و هو صغير و لعب اسكواش و باسكيتبول مع انه كان بيعانى من الربو . جنب تسلق الجبال عمر بيهوى كمان رياضة الغطس.

بدأ عمر يمارس رياضة تسلق الجبال فى بداية العشرينات من عمره و بعد ما لف فى بلاد كتيره و اتسلق كذا جبل ابتدا يخطط لتسلق اعتى جبال العالم و هو جبل ايفرست ( 8.850 متر )، فإنضم لفريق بيتكون من خمس اشخاص كلهم زمايله فى مدرسة فى مدرسة لندن لإدارة الاعمال و ببدأ يتدرب بجديه و بعد سنتين من التدريب الجامد نجح فى تسلق الجبل العتيد و وصل قمته فى 17 مايو 2007 الساعه 9:49am بتوقيت نيبال ( تقريباً 7:19am بتوقيت مصر ) ، فى رحلة استمرت شهرين و رفع على قمته علم مصر. و فى يوم 6 ديسمبر 2013 تم إختياره كواحد من 22 نجحوا إجتياز إختبارات السفر الى الفضاء فى مسابقة آكس أبوللو للفضاء الخارجى، اللى كان وصل لتصفياتها 3 مصريين بس و هو الوحيد منهم اللى قدر يجتاز كل الإختبارات بنجاح.

 لينكات خارجيه ليها علاقه بالموضوع 
 عمر سمرة اول مصرى يتسلق قمة إيفرست 
 وصول المصرى عمر سمرة لقمة جبل إفريست
 عمر سمرة يرفع علم مصر على اعلى قمة فى اوستراليا 
 السايت الرسمى بتاع عمر سمره  

تصنيف:رياضيين مصريين
تصنيف:مواليد 1978
تصنيف:مواليد فى لندن